Jodid antimonitý

Jodid antimonitý (SbI3) je anorganická zlúčenina jódu a antimónu. Táto rubínovočervená kryštalická látka je opísaná len ako dimérna forma tj. jediná izolovaná zlúčenina so všeobecným vzorcom SbxIy.

Antimón je v ňom obsiahnutý v oxidačnom stave III+.

 Štruktúra 
Jodid antimonitý má štruktúru závisiacu na skupenstve; plynný jodid antimonitý vytvára pyramidálne molekuly, ako sa očakávalo v teórii VSEPR. V pevnom skupenstve je však antimón centrom obklopeným osemstenom tvoreným šiestimi jodidovými ligandmi, tri z nich sú bližšie a zvyšné tri vzdialenejšie.Hsueh, H.C., Chen, R.K., Vass, H., Clark, S.J., Ackland, G.J., Poon, W.C.K., Crain, J.(1998). "Compression mechanisms in quasimolecular XI3 (X = As, Sb, Bi) solids". Physical Review B 58 (22): 14812–14822. . U podobného jodidu bizmutitého je všetkých šesť väzieb Bi-I rovnako dlhých.Holleman, A. F.; Wiberg, E.: Inorganic Chemistry, Academic Press: San Diego, 2001. ISBN 0-12-352651-5.

 Výroba 
Jodid antimonitý sa môže vyrobiť dvomi spôsobmi; zlučovaním elementárneho antimónu s jódom:
 2 Sb + 3 I2 → Sb2I6

alebo reakciou oxidu antimonitého s kyselinou jodovodíkovou:
 Sb2O3 + 6 HI → Sb2I6 + 3 H2O

 Použitie 
Jodid antimonitý bol používaný ako dopant v príprave termoelektrických materiálov.D.-Y. Chung, T. Hogan, P. Brazis, M. Rocci-Lane, C. Kannewurf, M. Bastea, C. Uher, M. G. Kanatzidis (2000). "CsBi4Te6: A High-Performance Thermoelectric Material for Low-Temperature Applications". Science 287 (5455): 1024–7. . PMID 10669411.

 Referencie 

 Zdroj 

Kategória:Zlúčeniny antimónu
Antimonitý
Antimonitý